[{"text_idx": "#000001", "text": "Praktika algas Karilatsi vabao\u0303humuuseumis, kus o\u0303ppisime otsimisma\u0308ngu ka\u0308igus vo\u0303ru keelt ja tutvusime Lo\u0303una-Eesti taluarhitektuuri ja ku\u0308lau\u0308hiskonnaga. Vana-Vastseliina piiskopilinnuses o\u0303ppisime, mille alusel ning kuidas kujunes keskaegse inimese maailmapilt ja loodusega koosko\u0303las toimetamise eluru\u0308tm (milline oli toidulaud, milline oli arusaam haigustest, milliseid vahendeid kasutati, et ennetada to\u0303besid ja neid ravida). Tutvusime keskaegsete kommete ja legendidega. Uurisime linnuse ajalugu ja arheoloogiat, linnuse strateegilist asukohta Piusa jo\u0303e ko\u0303rgel kaldal ja vaatlesime Eesti teadaolevalt vanimat toonekurepesa. Kogutud teadmiste ja muljete po\u0303hjal valmisid monoloogid-fantaasialood u\u0308hest keskaegse linnuseelaniku pa\u0308evast. Merema\u0308e vaatetornist saime u\u0308levaate Setumaa ja Vana-Vo\u0303rumaa maastikust. Piusal imetlesime loodust ja uurisime liivakoopaid ning karja\u0308a\u0308ri. Jumalama\u0308el Kolossova ku\u0308las tutvusime setude viljakusjumala ja kuninga Peko traditsiooniga, muistenditega ohverdamisest loodusjo\u0303udude mo\u0303jutamiseks jne."}, {"text_idx": "#000002", "text": "Teisel praktikapa\u0308eval tutvusime Va\u0308rska talumuuseumis setude vaimse ja esemelise kultuuripa\u0308randiga, nende elukorralduse (talupidamise) ja kohaliku keskkonna seostega, o\u0308koloogiliselt tasakaalustatud mo\u0303ttelaadi rakendamisega kohalikus ettevo\u0303tluses. Meile tutvustati olulisemaid taimeliike ja looduslikku pa\u0308ritolu (mets, ja\u0308rv) saadusi inimeste igapa\u0308evaelu tarbeks. Kindral Reegi majas saime teadmisi 1920. aastatel Setomaale rajatud Petseri Po\u0303hjalaagri, Vabadusso\u0303ja su\u0308ndmuste ning ravimuda ja mineraalvee kasutamise kohta siinses kuurortpiirkonnas. Intervjueerisime kohalikke inimesi. O\u0303htul kohtusime setude u\u0308lemsootska Vabarna Janega, kes ra\u0308a\u0308kis Setu Kuningriigipa\u0308evadest, setude loodusla\u0308hedasest eluviisist, setu toitudest ja kommetest. Leima Evelini karmos\u030ckama\u0308ngu saatel o\u0303ppisime setu laule ja tantse. Maitsesime setude keldokala ja so\u0303ira, mis valmistatud pa\u0308randtehnoloogilisi vo\u0303tteid kasutades."}, {"text_idx": "#000003", "text": "Kolmandal praktikapa\u0308eval ku\u0308lastasime Va\u0308rska Georgiuse kirikut, kus isa Andreas tutvustas Va\u0308rska ajalugu, ra\u0308a\u0308kis kohalikest viikingi pa\u0308ritolu setudest, Peipsi ja\u0308rvest ja selle mo\u0303just u\u0308mbruskonnale. Isa Andreas kiitis Va\u0308rska puhast looduskeskkonda, to\u0303i na\u0308ite kiriku uuest katusest, mille vaskplekk ei ole ku\u0308mne aasta jooksul veel va\u0308rvi muutnud, ja inimestest, kelle elukvaliteet ja tervis on Va\u0308rskasse elama asudes tunduvalt paranenud. Ra\u0308pinas tutvusime Ra\u0308pina ja\u0308rve paisutamise looga. Kohalik paberivabrik on u\u0308ks Po\u0303hja-Euroopa vanimaid to\u0308o\u0308stusi ning hea na\u0308ide analu\u0308u\u0308simaks taastuvenergia kasutamist ja jo\u0303e mo\u0303ju kohalike eluviisile. Samuti saime teada, et kogu toodang valmib vabrikus ainult vanapaberist ning jo\u0303est vo\u0303etakse vett tootmistsu\u0308klisse ainult nii palju, kui seda to\u0308o\u0308 ka\u0308igus aurustub, u\u0308leja\u0308a\u0308nud vesi puhastatakse ja kasutatakse uuesti. Praktika ka\u0308igus o\u0303ppisime iseseisvalt materjali koguma, looma seoseid kuuldu, loetu ja na\u0308htu vahel ning saime teadlikumaks inimese mo\u0303just keskkonnale ja keskkonna mo\u0303just kultuuritraditsioonile. Loodusest ja inimestest inspireerituna kirjutasime luuletusi ja joonistasime."}, {"text_idx": "#000005", "text": "Praktikat toetas projekti \u201c\u201dLoodus, tehnoloogia ja u\u0308hiskond \u2013 praktikad Tamme Gu\u0308mnaasiumi o\u0303pilastele 2021/2022\u201c raames Keskkonnainvesteeringute Keskus."}, {"text_idx": "#000007", "text": "Koolihoone valmimist rahastati Euroopa Liidu Regionaalarengufondist"}]